P6_TA(2005)0410

2006. eelarveaasta üldeelarve projekt (I, II, IV, V, VI, VII ja VIII jagu)

Euroopa Parlamendi resolutsioon Euroopa Liidu 2006. eelarveaasta üldeelarve projekti kohta, I jagu - Euroopa Parlament, II jagu - Nõukogu, IV jagu - Euroopa Kohus, V jagu - Euroopa Kontrollikoda, VI jagu - Euroopa majandus- ja sotsiaalkomitee, VII jagu - Regioonide komitee, VIII (A) jagu - Euroopa Ombudsman, VIII (B) jagu - Euroopa andmekaitseinspektor (C6-0300/2005 - 2005/2002(BUD))

Euroopa Parlament,

- võttes arvesse EÜ asutamislepingu artiklit 272;

- võttes arvesse nõukogu 29. septembri 2000. aasta otsust 2000/597/EÜ, Euratom Euroopa ühenduste omavahendite süsteemi kohta [1];

- võttes arvesse 6. mail 1999. aastal Euroopa Parlamendi, nõukogu ja komisjoni vahel sõlmitud institutsioonidevahelist kokkulepet eelarvedistsipliini ja eelarvemenetluse parandamise kohta [2];

- võttes arvesse oma 9. märtsi 2005. aasta resolutsiooni 2006. aasta eelarvemenetluse suuniste kohta II, IV, V, VI, VII, VIII (A) ja VIII (B) jao kohta ja Euroopa Parlamendi eelarvestuse (I jagu) esialgse projekti kohta [3];

- võttes arvesse oma 12. mai 2005. aasta resolutsiooni Euroopa Parlamendi esialgsete tulude ja kulude kohta 2006. eelarveaasta eelarves [4];

- võttes arvesse komisjoni poolt 27. aprillil 2005. aastal esitatud Euroopa Liidu 2006. eelarveaasta üldeelarve esialgset projekti (KOM(2005)0300);

- võttes arvesse nõukogu poolt 15. juulil 2005 koostatud Euroopa Liidu 2006. eelarveaasta üldeelarve projekti (C6-0300/2005);

- võttes arvesse kodukorra artiklit 69 ja IV lisa;

- võttes arvesse eelarvekomisjoni raportit ja rahvusvahelise kaubanduse komisjoni, eelarvekontrollikomisjoni, kodanikuvabaduste, justiits- ja siseasjade komisjoni ja petitsioonikomisjoni arvamusi (A6-0307/2005),

A. arvestades, et praeguses finantsperspektiivis on määratud rubriigi 5 (Halduskulud) ülemmääraks 2006. eelarveaastaks 6708 miljonit eurot kehtivates hindades;

B. arvestades, et 2006. aasta esialgses eelarveprojektis jäeti 2006. eelarveaasta finantsperspektiivi rubriigi 5 ülemmäära alla umbes 10,2 miljoni euro suurune varu;

C. arvestades, et nõukogu eelarveprojektis jäeti 2006. aastaks rubriigi 5 alla umbes 130,1 miljoni euro suurune varu, vähendades seega kulusid 119,9 miljoni euro võrra;

D. arvestades, et esialgse eelarvestuse tase määrati 1341,6 miljonile eurole, mis vastab maksimaalsele 20 protsendile rubriigist 5;

E. arvestades, et usaldusväärse finantsjuhtimise ja eelarvelise ranguse põhimõtete kohaldamise tähtsust Euroopa Parlamendi halduskulude suhtes on rõhutatud eelmainitud 12. mai 2005. aasta resolutsioonis Euroopa Parlamendi esialgsete tulude ja kulude kohta,

Üldine raamistik

1. kinnitab endale võetud kohustust tagada Euroopa institutsioonidele vajalikud vahendid 2004. aasta laienemise kindlustamiseks, järgmiseks laienemiseks valmistumiseks ja institutsioonide nõuetekohase toimimise tagamiseks;

2. palub kõiki institutsioone neile eraldatud assigneeringuid mõistlikult kasutada oma põhitegevuse tõhususe parandamiseks ning seatud prioriteetide elluviimiseks;

3. on arvamusel, et tuleb rahuldada taotlused ettenähtud arvul töötajate töölevõtmiseks liikmesriikidest, kes ühinesid 2004. aastal; palub kõiki institutsioone analüüsida põhjuseid, millest on tingitud töölevõtmise viivitused või jätkuvalt täitmata ametikohad, ning nende põhjuste kõrvaldamiseks erimeetmeid võtta;

4. ühineb nõukogu seisukohaga, et halduskulude suhtes tuleb kohaldada eelarvelist rangust, kuid on siiski arvamusel, et eelarve ranguse kohaldamisel tuleb arvestada eraldi iga institutsiooni tegelikke vajadusi; arvustab nõukogu, kuna viimane kasutab eristamata üldiste kärbete meetodit ametikohtade arvu ja assigneeringute suhtes, ning eristab seega oma lähenemise nõukogu omast;

5. pooldab piisava varu jätmist rubriigi 5 (Halduskulud) ülemmäära alla; teeb ettepaneku taastada ligikaudu 7,7 miljonit eurot 15,1 miljoni euro suurusest kärpest, mille nõukogu tegi esimesel lugemisel teiste institutsioonide eelarvetes (välja arvatud Euroopa Parlament ja nõukogu);

I jagu - Euroopa Parlament

Eelarveeraldiste tase

6. võtab teadmiseks juhatuse ettepaneku eraldada eelarveks maksimaalne 20 % rubriigist 5, mis vastab Euroopa Parlamendi eelarve üldisele suurenemisele 6,1% võrra 2005. aasta eelarvega võrreldes (see on rohkem kui rubriigi 5 alla kuuluvate halduskulude keskmine tõus 4,5% eelarve projektis); kinnitab Euroopa Parlamendi tavapärast osa eelarves, mis vastab 20 protsendile rubriigist 5; rõhutab, et Euroopa Parlament on isekehtestatud ülemmäärast edukalt kinni pidanud ja tänu hoonete eest tehtud kiirendatud maksetele on saavutatud olulised säästud;

7. tuletab meelde, et viimastel aastatel on olnud süstemaatiliselt ulatuslikku "kogunemist" ("ramassage") ja isegi tühistatud assigneeringuid; on veendunud, et see ei ole mõistlik viis eelarve koostamiseks; meenutab, et 2004. aastal oli "kogunemise" summa üle 150 miljoni euro ja 27 miljonit eurot tühistati, ning et 2005. aasta ülejääk on hinnanguliselt 98 miljonit eurot;

8. otsustab kanda institutsiooni kinnisvarainvesteeringute määratlemata otstarbega assigneeringute (punkt 2009) reservi 15 miljonit eurot, et võimaldada kinnisvara omandamist jätkata;

9. nõustub, et hoonete ostmiseks vajalike kapitalimahutuste võimaldamiseks saavad kasutamata summad, mis jäävad 20 % piiresse rubriigist 5, eelarvekomisjonilt paranduseelarvete kaudu täieliku toetuse;

10. meenutab oma eelnimetatud 12. mai 2005. aasta resolutsiooni Euroopa Parlamendi esialgsete tulude ja kulude kohta lõikes 27 sisalduvat avaldust, et Euroopa Parlamendi eelarve üldtase tuleks määrata õigustatud tegelike vajaduste alusel pärast nende hoolikat läbivaatamist; on arvamusel, et pärast hoolikat järelekaalumist on võimalik vähendada Euroopa Parlamendi 2006. aasta eelarvet 20 miljoni euro võrra allapoole 20 % rubriigist 5, ilma et see takistaks Euroopa Parlamendi tõhusat toimimist; otsustab seetõttu määrata Euroopa Parlamendi 2006. aasta eelarveks 1321,6 miljonit eurot; rõhutab, et see ei kujuta endast pretsedenti, mis võimaldaks piirata Euroopa Parlamendi õigust kasutada järgmistel aastatel 20 % rubriigist 5;

11. on seisukohal, et uute prioriteetide otsustamisel tuleks valida ettevaatlik lähenemisviis, et tagada Euroopa Parlamendi rahastamisvajadustele pikaajaline kate; juhib tähelepanu sellele, et alates 2009. aasta keskpaigast võetakse kasutusele Euroopa Parlamendi liikmete uus põhimäärus, mille kulud on hinnanguliselt umbes 100 miljonit eurot aastas;

Teabe- ja kommunikatsioonipoliitika

12. arvab, et juhatuse ettepanek määrata 50 miljonit eurot "teabereservi" ja jätta lisaks 17,2 miljonit eurot ettenägematute kulude reservi ei ole kooskõlas uute poliitiliste prioriteetide arengu praeguse seisuga ega eelarve ranguse põhimõttega;

13. kordab seisukohta, et teabe- ja kommunikatsioonipoliitika on üks Euroopa Parlamendi prioriteetidest ja toetab investeeringuid, mis on suunatud ELi kodanike ja Euroopa Parlamendi vahelise suhtlemise parandamisele; otsustas eraldada 20 miljonit eurot "teabe ja kommunikatsiooni" reservi, et kasutada seda teabevahetuse parandamiseks Euroopa Parlamendi ja kodanike vahel;

14. märgib, et parem teavitamine Euroopa Parlamendi tööst eeldab kaasaegse (audiovisuaalse) meedia laiemat kasutamist ja täiskogul toimuvate arutelude arusaadavamat ning köitvamat ülesehitust;

15. tuletab meelde oma eelnimetatud 12. mai 2005. aasta resolutsiooni (Euroopa Parlamendi esialgsete tulude ja kulude kohta) lõigetes 11 ja 12 esiletõstetud prioriteete, milleks on peamiselt külastajateteenistuse parandamine ja infobüroode rolli tugevdamine, et detsentraliseerida teavitustegevus liikmesriikide tasemele, pidades silmas parlamendiliikmete kontaktide hõlbustamist kodanikega;

16. on seisukohal, et iga ettepanek peaks sisaldama selget teavet rahaliste kulude ja keskpika rahastamisvajaduse kohta; juhib tähelepanu sellele, et teabe- ja kommunikatsioonipoliitika uued projektid peaksid tagama asjakohase Euroopa Parlamendi juhtimisorganeid ja fraktsioone hõlmava kontrolli korralduse;

Laienemine

17. toetab parlamendiliikmetele osutatavate keeleteenuste kättesaadavuse jätkuvat parandamist; on mures suure arvu täitmata ametikohtade pärast antud valdkonnas ning arvab, et sellele probleemile tuleks pöörata vajalikku tähelepanu; loodab, et administratsioon esitab asjakohased ettepanekud 30. novembriks 2005;

18. kinnitab järgmised laienemisega seotud meetmed:

- luua vastavalt esialgses eelarvestuses eelnevalt tehtud otsusele 2006. aasta ametikohtade loetelus 113 ametikohta (77 A*, 14 B* ja 22 C*) Euroopa Parlamendi peasekretariaadi juurde ja 22 ametikohta (10 A*, 4 B* ja 8 C*) fraktsioonide juurde;

- 2004. aasta mai laienemiseks loodud ametikohtadest muuta 12 ametikohta D* ametikohtadeks C*;

- viia viis ametikohta astmelt A*5 üle astmele A*9 ja viis ametikohta astmelt A*5 astmele A*12, et oleks võimalik võtta ametnikke 2004. aasta mai laienemise käigus ühinenud riikidest tööle keskastme juhi tasemel;

19. otsustas lisaks esialgses eelarvestuses kirjendatud 13,8 miljonile eurole eraldada täiendavaid assigneeringuid kogusummas 9726000 eurot seoses valmistumisega Rumeenia ja Bulgaaria ühinemiseks:

- kirjendada 3850000 eurot punkti 1400 "Muu personal";

- kirjendada 900000 eurot punkti 1402 "Tõlgid";

- kirjendada 440000 eurot punkti 1420 "Sisseostetavad teenused";

- kirjendada 1136000 eurot punkti 2001 "Iga-aastased liisingmaksed";

- kirjendada 1400000 eurot punkti 2007 "Teenistusruumide sisustamine";

- kirjendada 2000000 eurot punkti 4000 "Fraktsioonide ja fraktsioonilise kuuluvuseta parlamendiliikmete jooksvad halduskulud ning poliitilise ja teabealase tegevusega seotud kulud";

Eelarve täpsem koostamine

20. nõuab nende tulude paremat esitamist, mis laekuvad laenudest, rendist või teenuste osutamisest, need peaksid olema selgelt välja toodud Euroopa Parlamendi eelarve tulude kalkulatsioonis;

21. teeb ettepaneku luua eraldi eelarvepunkt infobüroode jaoks ning nõuab, et nende töötajate arv esitataks joonealuses märkuses Euroopa Parlamendi ametikohtade loetelus;

22. nõuab koolitusega seotud lähetuskulude esitamist eraldi eelarvepunktis;

Hooned

23. kahetseb, et juhatus pole vastanud taotlusele esitada uuendatud kava kinnisvara omandamiseks, sealhulgas võimaluste kohta infobüroode ruumide soetamiseks; nõuab vastava teabe edastamist 30. novembriks 2005; arvab, et Euroopa Parlament peaks järgima selget kinnisvarapoliitikat, et võimaldada asjakohast finantsplaneerimist;

Personalipoliitika

24. kahetseb, et juhatuse taotluses luua 112 uut laienemisega mitte seotud töökohta ei arvestatud võimalusega paigutada olemasolev personal ümber vastavalt eelnimetatud 12. mai 2005. aasta resolutsiooni (Euroopa Parlamendi esialgsete tulude ja kulude kohta) lõikele 6;

25. kinnitab oma nõuet koostada raport, mis sisaldab üksikasjalikku teavet lepinguliste ja ajutiste töötajate praeguse arvu kohta ning võrdlust eelneva ja järgneva ajaga pärast staatuse muutmist 30. novembriks 2005; arvab, et eelmise raporti teave oli liiga napp ja üldine;

26. palub, et Euroopa Parlamendi administratsioon lisaks esialgse eelarvestuse projektile üksikasjalikud andmed lepinguliste töötajate arvu kohta Euroopa Parlamendi sekretariaadis ja fraktsioonides, samuti kogu infobüroode personali kohta;

27. otsustas järgmised ametikohtade loeteluga seotud meetmed:

a) luua 18 A* ametikohta veebikirjastusse, et tagada Euroopa Parlamendi mitmekeelsus;

b) luua 46 ametikohta (21 A*, 1 ajutine A*, 19 B*, 5 C*) kõikides teistes prioriteetsetes valdkondades, mille hulka kuuluvad keskkonnajuhtimis- ja -auditeerimissüsteem (EMAS), turvaüksus, infotehnoloogia direktoraat, parlamenditeenuste tugi, välispoliitika peadirektoraat, informatsiooni peadirektoraat, personali peadirektoraat, infrastruktuuri ja suulise tõlke peadirektoraat ning finantsküsimuste peadirektoraat, pikendada 4 ajutist ametikohta (3 A* ja 1 C*) õigusteenistuses ning muuta 6 A* ametikohta informatsiooni peadirektoraadis ajutisest alaliseks;

c) kinnitada 60 ametikoha tehniline üleviimine astmelt A*5 kõrgemale astmele A*12, 39 ametikoha üleviimine astmelt B*3 astmele B*11 ja 91 ametikoha üleviimine astmelt C*1 astmele C*7 institutsioonidevaheliste üleviimiste hõlbustamiseks;

d) kirjendada eelarvesse vajalikud üleviimised kõrgemale astmele, et rakendada Euroopa Parlamendi töötajate edutamise poliitikat ja kohaldada nõuetekohaselt uusi personalieeskirju, millega kehtestati järgmise jaotusega uus astmete süsteem: 245 ametikohta palgaastmel A*, 87 ametikohta palgaastmel B*, 573 ametikohta palgaastmel C* ja 35 ametikohta palgaastmel D*;

e) näha ette samal põhjusel täiendavad kõrgemale astmele üleviimised fraktsioonide sekretariaatides:

- 6 astmelt A*12 astmele A*13, 4 astmelt A*11 astmele A*12, 6 astmelt A*10 astmele A*11, 1 astmelt A*9 astmele A*10, 1 astmelt A*8 astmele A*9, 10 astmelt A*6 astmele A*7, 1 astmelt A*5 astmele A*7, 7astmelt A*5 astmele A*6, 2 astmelt B* astmele B*11, 1 astmelt B*8 astmele B*10, 3 astmelt B*8 astmele B*9, 5 astmelt B*7 astmele B*8, 2 astmelt B*6 astmele B*7, 2 astmelt B*5 astmele B*6, 13 astmelt B*3 astmele B*4, 2 astmelt C*6 astmele C*7, 1 astmelt C*5 astmele C*6, 1 astmelt C*3 astmele C*4, 5 astmelt C*1 astmele C*2, 1 astmelt D*4 astmele C*4, 1 astmelt D*3 astmele C*4;

- esialgsesse eelarvestusse kirjendatud järgmiste kõrgemale astmele üleviimiste väljajätmine: 2 astmelt A*6 astmele A*9;

f) näha ette üks ad personam edutamine astmelt A*14 astmele A*15 seoses pikaajalise teenistusega;

g) näha ette järgmised ajutiste ametikohtade kõrgemale astmele üleviimised:

- Euroopa Parlamendi peasekretariaadis: 1 astmelt A*12 astmele A*13 meditsiiniteenistuses;

- fraktsioonilise kuuluvuseta parlamendiliikmete sekretariaadis: 3 astmelt C* astmele B*;

h) kinnitada tehniline kohandamine seoses viimase ennetähtaegselt pensionile jäämise kavaga:

- Euroopa Parlamendi peasekretariaadis: 1 astmelt B*7 astmele B*8, 3 astmelt B*3 astmele B*5 ja 1 astmelt C*5 astmele C*6;

- fraktsioonides: 1 astmelt A*5 astmele A*12, 1 astmelt B*10 astmele B*8, 1 astmelt B*7 astmele B*6 ja 1 astmelt C*1 astmele B*3;

28. märgib, et Euroopa Parlamendi administratsioon peaks täielikult täitma hea tava tegevusjuhist puuetega inimeste töölevõtmisel;

Muud küsimused

29. otsustas esimeeste konverentsi eelolevaid otsuseid silmas pidades teha märke p.m. "Euroopa tuleviku" debati jaoks;

30. palub Euroopa Parlamendi administratsioonil uurida võimalusi väljaõppeprogrammi koostamiseks, mille kaudu teatav arv praktikante saaks Euroopa Parlamendi koolitusprogrammis osaleda; palub peasekretäri selle küsimuse kohta raport esitada; teeb ettepaneku luua reservis 5 (1 A* ja 4 B*) ametikohta tööalase väljaõppe üksusele ning uus koolitushüvitiste eelarverida 1407 (Euroopa Parlamendi väljaõppeprogramm) märkega p.m.;

31. kutsub üles EMAS jaoks äsja loodud ametikohtadel uurima, kas Euroopa Parlament saaks kasutada keskkonda vähem saastavaid sõidukeid;

32. on otsustanud teha kohandusi muudes valdkondades, kus on pärast esialgse eelarvestuse vastuvõtmist toimunud muutusi:

- kirjendada märkus p.m. punkti 3222/02 (Arhiivkogude kulud: Euroopa Parlamendi liikmete annetuste või annakutena üle antud dokumentide töötlemise kulud), kusjuures assigneeringud saaks paigutada ümber vastavale eelarvereale, kui juhatus on lõpetanud hinnangu andmise ajalooarhiivide poliitikale;

- assigneeringu suurendamine punktile 3200/02 (Ekspertarvamuste omandamine: eksperdid ja teised ELi välispoliitikaga seotud isikud) 65000 euro võrra;

33. võtab teadmiseks haldusreformi "Raising the Game" raames saavutatud edu parlamendiliikmete õigusloometegevuse toetamisel laienenud Euroopa Liidus; palub peasekretäril ja juhatusel korrapäraselt komisjonide sekretariaatide tööd kontrollida ja nõuab, et komisjonide esimehi nende ülesannete täitmisel täielikult toetataks; ergutab peasekretäri rakendama vajalikke meetmeid parlamendiliikmete ja komisjonide suurenenud kohustuste arvessevõtmiseks Euroopa Parlamendi õigusloomerolli täitmisel;

34. kutsub juhatust üles otsima viise energiakulude vähendamiseks, näiteks järgides Jaapani "ilma lipsuta" algatust, vähendades õhu konditsioneerimist suvel;

35. tervislikku seisukorda silmas pidades juhib tähelepanu parlamendiliikmete ja personali igapäevase kehalise liikumise olulisusele; palub juhatusel korraldada spordikeskuse tegevuse hindamine, eriti selle poolt pakutavaid teenuseid ja hinnapoliitikat silmas pidades ning võttes arvesse lahtiolekuaegu;

36. kutsub juhatust üles püüdma koolituspoliitikat, sealhulgas parlamendiliikmete keelekoolitust, jätkuvalt parandada;

Teised institutsioonid

37. lõi seoses järgmise laienemisega uusi ametikohti, et tagada institutsioonide sellekohaste vajaduste täitmine; suurendas nõukogu poolt kärbitud assigneeringuid, et võimaldada institutsioonidel nõuetekohaselt toimida;

38. kiidab heaks kõrgemale astmele üleviimised karjääri edendamiseks uute personalieeskirjade sätete kohaselt vastavalt institutsioonide taotlustele ja nõukogu antud nõusolekule eelarveprojektis;

II jagu - nõukogu

39. on mures assigneeringute pärast, mis on eraldatud ÜJVP tegevuste kulude katteks, samuti mitme uue eelarverea sisseviimise pärast, mis on ette nähtud EJKP/ÜVJP tegevustega seonduva jaoks; tuletab meelde, et teiste institutsioonide eelarve peaks katma halduskulud;

40. võtab teadmiseks 161 uue ametikoha loomise (1 A*15, 4 A*12, 6 A*11, 1 A*10 T, 8 A*9, 12 A*7, 58 A*5, 2 B*7, 6 B*6, 17 B*3, 23 C*4, 23 C*1) ja 1 ametikoha C*1 üleviimise komisjoni;

IV jagu - Euroopa Kohus

41. kutsub Euroopa Ühenduste Kohut üles muutma 1. novembriks 2005 oma 31. märtsi 2004. aasta haldusotsust, et välistada ametiautode kasutamine isiklikuks otstarbeks;

42. otsustas järgmised ametikohtade loeteluga seotud meetmed:

- 5 uue alalise (4 B*3 ja 1 C*1) ametikoha loomine lisaks 22 uuele ametikohale (2 A*14 T, 2 A*12 T, 3 A*11 T, 1 A*10 T, 4 A*6, 1 A*5, 1 B*5 T, 3 B*3, 3 B*3 T, 2 C*1, millest 18 on uue avaliku teenistuse kohtu jaoks), millega nõukogu oma eelarveprojektis juba nõustus;

- 16 alalise ametikohta loomine Rumeeniale ja Bulgaariale (10 A*7, 2 B*3 ja 4 C*1);

43. juhib tähelepanu asjaolule, et otsus uue avaliku teenistuse kohtu ametikohtade lõpliku arvu kohta on esitatud ja võetakse vastu 2005. aasta jooksul;

44. otsustas suurendada nõukogu poolt eelarveprojektis eraldatud assigneeringuid 3398000 euro võrra, peamiselt töötasudeks, vabakutselise tõlkimise ja infotehnoloogia jaoks;

V jagu - Euroopa Kontrollikoda

45. kutsub kontrollikoda üles muutma 1. novembriks 2005 oma 15. juuni 2004. aasta haldusotsust, et välistada ametiautode kasutamine isiklikuks otstarbeks;

46. otsustas järgmised ametikohtade loeteluga seotud meetmed:

- 4 uue alalise ametikoha (4 B*3) loomine lisaks 11 uuele ametikohale (10 A*6 ja 1 B*3), millega nõukogu oma eelarveprojektis juba nõustus, ja 1 ajutise ametikoha A*12 kaotamine;

47. otsustas suurendada nõukogu poolt eelarveprojektis eraldatud assigneeringuid 1555000 euro võrra, peamiselt töötasudeks;

VI jagu - Euroopa majandus- ja sotsiaalkomitee

48. otsustas järgmised ametikohtade loeteluga seotud meetmed:

- 7 uue alalise (7 B*3) ametikoha loomine lisaks 28 uuele ametikohale (1 A*12, 23 A*6 ja 4 B*3), millega nõukogu oma eelarveprojektis juba nõustus;

49. otsustas suurendada nõukogu poolt eelarveprojektis eraldatud assigneeringuid 1190000 euro võrra, peamiselt töötasudeks ja kohanduste tegemiseks hoonetega seotud kulutuste osas;

VII jagu - regioonide komitee

50. märgib rahuloluga, et Belliard'i hoone valmis 15. juunil 2004 ja hindab asjaolu, et regioonide komitee ning Euroopa majandus- ja sotsiaalkomitee on Euroopa Parlamenti ehitustööde käigust ühiselt korrapäraselt teavitanud; palub, et mõlemad komiteed avaldaksid soovi aruande saamiseks konsultatsioonifirmalt Sicabel, kes vaatles ehitustööde teostamist alates remondiprojekti algusest, et kinnitada, kas projekt viidi ellu kooskõlas lepingu ja selle lisadega; nõuab, et aruanne esitataks Euroopa Parlamendile enne 1. märtsi 2006;

51. otsustas järgmised ametikohtade loeteluga seotud meetmed:

- 11 uue ametikoha loomine (6 alalist ametikohta B*3, 2 ajutist ametikohta B*3 ja 3 C*1) lisaks 20 ametikohale (1 A*12, 18 A*6, millest 14 keelega seotud ametikohta, ja 1 ajutine ametikoht A*6), millega nõukogu oma eelarveprojektis juba nõustus;

52. otsustas suurendada nõukogu poolt eelarveprojektis eraldatud assigneeringuid 1259500 euro võrra, peamiselt töötasudeks ja kohanduste tegemiseks hoonetega seotud kulutuste osas;

VIII jagu (A) - Euroopa ombudsman

53. otsustas järgmised ametikohtade loeteluga seotud meetmed:

- 2 uue ajutise ametikoha (2 B*3) loomine lisaks 4 uuele ametikohale (3 A*5 ja 1 C*1), millega nõukogu oma eelarveprojektis juba nõustus;

54. otsustas suurendada nõukogu poolt eelarveprojektis eraldatud assigneeringuid 173056 euro võrra;

VIII jagu (B) - Euroopa andmekaitseinspektor

55. otsustas järgmised ametikohtade loeteluga seotud meetmed:

- 2 uue alalise ametikoha (1 B*8 ja 1 C*6) loomine lisaks 3 uuele ametikohale (3 A*8), millega nõukogu oma eelarveprojektis juba nõustus;

56. otsustas suurendada nõukogu poolt eelarveprojektis eraldatud assigneeringuid 136600 euro võrra;

*

* *

57. teeb presidendile ülesandeks edastada käesolev resolutsioon koos üldeelarve projekti I, II, IV, V, VI, VII, VIII(A) ja VIII(B) jao muudatusettepanekutega nõukogule, komisjonile ning teistele asjaomastele institutsioonidele ja organitele.

[1] EÜT L 253, 7.10.2000, lk 42.

[2] EÜT C 172, 18.6.1999, lk 1. Kokkulepet on muudetud otsusega 2003/429/EÜ (ELT L 147, 14.6.2003, lk 25).

[3] Vastuvõetud tekstid, P6_TA(2005)0067.

[4] Vastuvõetud tekstid, P6_TA(2005)0181.

--------------------------------------------------